6. klase

**Modulis: Plaukstošas personības**

**Tēma: Rīkošanās ar naudu**

**Tēmas atsegums**

**Tēmas apguve strukturēta divās nodarbībās:**

1. nodarbība - Vēlmes un vajadzības
2. nodarbība - Budžeta plānošana

**Tēmas apguves mērķi**

***Zināšanas: veicināt sapratnes veidošanos par to,***

* kādas ir naudas funkcijas un kādam nolūkam to izmanto;
* kāda ir budžeta plānošanas nozīme un tā īstenošana, risku pārvaldība;
* kur rodas nauda un kas ietekmē naudas tērēšanas paradumus;
* kas ir budžets un kādi ir tā plānošanas principi.

***Morālās prasmes: sekmēt šādu morālo ieradumu veidošanos skolēnos:***

* izvērtēt un pārvaldīt riskus attiecībā uz finanšu lēmumiem, kurus jaunieši varētu pieņemt saistībā ar vērtībām un attieksmi pret finansēm, tostarp attiecībā uz parādiem;
* kontrolēt emocijas attiecībā uz naudu;
* izvērtēt sociālās un morālās dilemmas par naudas izmantošanu, tostarp reklāmu un vienaudžu ietekmi uz finanšu lēmumiem;
* kritiski domāt un pārrunāt finanšu jautājumus, kas ļautu ikdienā rīkoties ar naudu un plānot finanšu vajadzības nākotnē.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība, ģimene, darbs | Atbildība, cilvēka daba, patiesība  |
| **Tikumi** | Atbildība, līdzcietība, solidaritāte, gudrība, mērenība | Dāsnums, pateicīgums, pašvadība |

**Tikumu praktizēšanas iespējas**

* Iesaistīšanās savu vajadzību izpētē un analīzē, sava budžeta plānošanā, vēlmju un iespēju sabalansēšanā, projektu izstrādē.